CELEX: 32020R2207
Language: lt
Date: 2020-12-22 00:00:00
Title: Komisijos įgyvendinimo reglamentas (ES) 2020/2207 2020 m. gruodžio 22 d. kuriuo dėl Jungtinės Karalystės ir Didžiosios Britanijos Karūnos priklausinių įrašų trečiųjų šalių arba jų dalių, iš kurių leidžiama įvežti į Sąjungą žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, sąraše iš dalies keičiamas Reglamento (ES) Nr. 605/2010 I priedas (Tekstas svarbus EEE)

2020 12 28   
               
               
                  LT
               
               
                  Europos Sąjungos oficialusis leidinys
               
               
                  L 438/18
               
            
         KOMISIJOS ĮGYVENDINIMO REGLAMENTAS (ES) 2020/2207
         2020 m. gruodžio 22 d.
         kuriuo dėl Jungtinės Karalystės ir Didžiosios Britanijos Karūnos priklausinių įrašų trečiųjų šalių arba jų dalių, iš kurių leidžiama įvežti į Sąjungą žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, sąraše iš dalies keičiamas Reglamento (ES) Nr. 605/2010 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą bei 4 dalį ir 9 straipsnio 4 dalį,
         kadangi:
         
                     (1)
                  
                  
                     Komisijos reglamentu (ES) Nr. 605/2010 (2) nustatytos visuomenės ir gyvūnų sveikatos sąlygos ir sertifikavimo reikalavimai, taikomi įvežant į Sąjungą žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, ir trečiųjų šalių arba jų dalių, iš kurių leidžiama įvežti į Sąjungą tokias siuntas, sąrašas. Konkrečiau, Reglamento (ES) Nr. 605/2010 I priede nustatomas trečiųjų šalių ir jų dalių, iš kurių leidžiama įvežti į Sąjungą žalio pieno, pieno gaminių, priešpienio ir priešpienio gaminių, skirtų vartoti žmonėms, siuntas, sąrašas;
                  
               
                     (2)
                  
                  
                     Jungtinė Karalystė pateikė, kaip nustatyta Reglamente (ES) Nr. 605/2010, reikiamas garantijas, kad, pasibaigus Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) numatytam pereinamajam laikotarpiui, Jungtinė Karalystė ir Karūnos priklausiniai Gernsis, Meno Sala ir Džersis būtų įtraukti į to reglamento I priedą, nedarant poveikio Sąjungos teisės taikymui Jungtinei Karalystei ir jos teritorijoje, kiek tai susiję su Šiaurės Airija, pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu;
                  
               
                     (3)
                  
                  
                     atsižvelgiant į Jungtinės Karalystės pateiktas garantijas, ši trečioji šalis ir Karūnos priklausiniai turėtų būti įtraukti į Reglamento (ES) Nr. 605/2010 I priedą;
                  
               
                     (4)
                  
                  
                     todėl Reglamento (ES) Nr. 605/2010 I priedas turėtų būti atitinkamai iš dalies pakeistas;
                  
               
                     (5)
                  
                  
                     Susitarime dėl išstojimo numatytas pereinamasis laikotarpis baigiasi 2020 m. gruodžio 31 d., todėl šis reglamentas turėtų būti taikomas nuo 2021 m. sausio 1 d.;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 605/2010 I priedas iš dalies keičiamas pagal šio reglamento priede pateiktą tekstą.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 22 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 18, 2003 1 23, p. 11.
         
            (2)  2010 m. liepos 2 d. Komisijos reglamentas (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms (OL L 175, 2010 7 10, p. 1).
      
      
         
            PRIEDAS
            Reglamento (ES) Nr. 605/2010 I priedas iš dalies keičiamas taip:
            
                        1)
                     
                     
                        po Etiopijos įrašo įterpiami šie Jungtinės Karalystės ir Gernsio įrašai:
                        
                                    „GB
                                 
                                 
                                    Jungtinė Karalystė  (*1)
                                    
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Gernsis
                                 
                                 
                                    +
                                 
                                 
                                    +
                                 
                                 
                                    +
                                 
                              
                  
                        2)
                     
                     
                        po Izraelio įrašo įterpiamas šis Meno Salos įrašas:
                        
                                    „IM
                                 
                                 
                                    Meno Sala
                                 
                                 
                                    +
                                 
                                 
                                    +
                                 
                                 
                                    +“;
                                 
                              
                  
                        3)
                     
                     
                        po Islandijos įrašo įterpiamas šis Džersio įrašas:
                        
                                    „JE
                                 
                                 
                                    Džersis
                                 
                                 
                                    +
                                 
                                 
                                    +
                                 
                                 
                                    +“.
                                 
                              
                  
               (*1)  „Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, taikant šio priedo nuostatas nuorodos į Jungtinę Karalystę neapima Šiaurės Airijos.“;